
***Suvestinė redakcija nuo 2020-09-01***

*Sprendimas paskelbtas: TAR 2019-03-29, i. k. 2019-04986*



**ŠILALĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILALĖS ŠVIETIMO PAGALBOS TARNYBOS TEIKIAMŲ PASLAUGŲ KAINŲ SĄRAŠO IR GAUNAMŲ LĖŠŲ UŽ TEIKIAMAS PASLAUGAS NAUDOJIMO TVARKOS APRAŠO PATVIRTINIMO**

2019 m. kovo 28 d. Nr. T1-70

Šilalė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Šilalės švietimo pagalbos tarnybos nuostatais, patvirtintais Šilalės rajono savivaldybės tarybos 2019 m. vasario 21 d. sprendimu Nr. T1-37 „Dėl Šilalės švietimo pagalbos tarnybos nuostatų patvirtinimo“, atsižvelgdama į Šilalės švietimo pagalbos tarnybos 2019 m. vasario 8 d. raštą Nr. V1-7(1.5.E) „Dėl dokumentų pateikimo“, Šilalės rajono savivaldybės taryba nusprendžia:

1. Patvirtinti pridedamus:

1.1. Šilalės švietimo pagalbos tarnybos teikiamų paslaugų kainų sąrašą (1 priedas);

1.2. Šilalės švietimo pagalbos tarnybos gaunamų lėšų už teikiamas paslaugas naudojimo tvarkos aprašą (2 priedas).

2. Pripažinti netekusiu galios Šilalės rajono savivaldybės tarybos 2013 m. gruodžio 30 d. sprendimą Nr. T1-315 „Dėl Šilalės švietimo pagalbos tarnybos teikiamų paslaugų kainų ir gaunamų lėšų už teikiamas paslaugas naudojimo tvarkos aprašo patvirtinimo“ su visais pakeitimais ir papildymais.

3. Paskelbti informaciją apie priimtą sprendimą vietinėje spaudoje, o visą sprendimą – Šilalės rajono savivaldybės interneto svetainėje www.silale.lt ir Teisės aktų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo dienos Regiono apygardos administracinio teismo Klaipėdos rūmams (Galinio pylimo g. 9, 91230 Klaipėda).

Savivaldybės meras Jonas Gudauskas

PATVIRTINTA

Šilalės rajono savivaldybės tarybos

2019 m. kovo 28 d. sprendimu

Nr. T1-70

1 priedas

**ŠILALĖS ŠVIETIMO PAGALBOS TARNYBOS TEIKIAMŲ PASLAUGŲ KAINŲ SĄRAŠAS**

|  |  |  |  |
| --- | --- | --- | --- |
| Eil. Nr. | Paslaugos pavadinimas | Matavimo  vienetas | Kaina  (Eur) |
| 1. | Kvalifikacijos tobulinimo renginio organizavimo mokestis: | | |
| 1.1. | nepriklausomai nuo renginio trukmės Tarnybos patalpose | 1 akademinė val. | 0,35 |
| 1.2. | kai renginys vyksta ne Tarnybos patalpose | 1 akademinė val. | 0,20 |
| 2. | Kvalifikacijos tobulinimas |  |  |
| 2.1. | pažymėjimas | 1 vnt. | 0,70 |
| 2.2. | pažyma | 1 vnt. | 0,50 |
| 3. | Užsienio kalbų kursų organizavimas | 1 akademinė val. | 3,50 |
| 4. | Pedagoginės psichologinės paslaugos (asmenims iš kitų savivaldybių): | | |
| 4.1. | logopedo konsultacija | 1 akademinė val. | 8,00 |
| 4.2. | specialiojo pedagogo konsultacija | 1 akademinė val. | 8,00 |
| 4.3. | psichologo konsultacija | 1 akademinė val. | 16,00 |
| 4.4. | socialinio pedagogo konsultacija | 1 akademinė val. | 8,00 |
| 4.5. | kompleksinis tyrimas | 1 tyrimas | 50,00 |
| 5. | Paslaugos, susijusios su Tarnybos materialinių resursų panaudojimu: | | |
| 5.1. | kopijavimo, spausdinimo paslaugos: | | |
| 5.1.1. | A4 formato lapas, nespalvotas | 1kopija | 0,05 |
| 5.1.2. | A3 formato lapas, nespalvotas | 1 kopija | 0,10 |
| 5.1.3. | A4 formato lapas, spalvotas | 1 kopija | 0,15 |
| 5.1.4. | A3 formato lapas, spalvotas | 1 kopija | 0,25 |
| 5.2. | naudojimasis kompiuteriu ir internetu 1 darbo vieta | 1 val. | 1,00 |
| 5.3. | organizacinės technikos nuoma: | | |
| 5.3.1. | multimedija | 1 val. | 2,50 |
| 5.3.2. | mobilusis ekranas | 1 val. | 1,50 |
| 5.3.3. | nešiojamasis kompiuteris | 1 val. | 6,00 |
| 5.3.4. | vaizdo ir garso technika | 1 val. | 5,00 |
| 5.4. | patalpų nuoma edukaciniams renginiams: | | |
| 5.4.1. | salės nuoma be organizacinės technikos | 1 val. | 5,00 |
| 5.4.2. | salės nuoma su organizacinės technikos | 1 val. | 10,00 |
| 5.4.3. | kabineto nuoma be organizacinės technikos | 1 val. | 4,50 |
| 5.4.4. | kabineto nuoma su organizacine technika | 1 val. | 8,50 |
| 6. | Šilalės trečiojo amžiaus universiteto dalyvio metinis registracijos mokestis | 1 asmeniui 1 kartą metuose | 10,00 |
| 7. | Lektorių paslaugos (įskaitant mokesčius)\* | 1 val. | Nuo 50,00 iki 220,00 |

\*Priklausomai nuo lektoriaus kvalifikacinės kategorijos, mokslinio laipsnio, profesinės patirties ir atsižvelgiant į autorinio kūrinio vertinimo kriterijus: originalumą, aktualumą, unikalumą, naujumą, įgyvendinimo metodų ir būdų įvairumą, intelektinės veiklos rezultatą ir kita.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*T1-218*](https://www.e-tar.lt/portal/legalAct.html?documentId=ab0bdef0eb7e11eaa12ad7c04a383ca0)*, 2020-08-28, paskelbta TAR 2020-08-31, i. k. 2020-18272*

PATVIRTINTA

Šilalės rajono savivaldybės tarybos

2019 m. kovo 28 d. sprendimu

Nr. T1-70

2 priedas

**ŠILALĖS ŠVIETIMO PAGALBOS TARNYBOS GAUNAMŲ LĖŠŲ UŽ TEIKIAMAS PASLAUGAS NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilalės švietimo pagalbos tarnybos (toliau – Tarnybos) gaunamų lėšų už teikiamas paslaugas naudojimo tvarkos aprašas (toliau – Aprašas) reglamentuoja Tarnybos gaunamų lėšų už teikiamas paslaugas naudojimo tvarką.

2. Aprašas parengtas vadovaujantis Šilalės švietimo pagalbos tarnybos nuostatais, patvirtintais 2019 m. vasario 21 d. Šilalės rajono savivaldybės tarybos sprendimu Nr. T1-37 „Dėl Šilalės švietimo pagalbos tarnybos nuostatų patvirtinimo“ ir kitais teisės aktais.

3. Naudojamos sąvokos:

**Lėšos už teikiamas paslaugas** – pajamos, gaunamos už Tarnybos teikiamas paslaugas (įskaitant kvalifikacijos tobulinimo renginio kainą vienam dalyviui, kvalifikacijos tobulinimo pažymėjimo kainą, pedagogines psichologines paslaugas bei kitas paslaugas, susijusias su Tarnybos materialinių resursų panaudojimu).

**Kvalifikacijos tobulinimo renginio** **organizavimo mokestis** – tai kvalifikacijos tobulinimo renginio dalyvio mokestis už renginio organizavimo išlaidas (ryšių išlaidos, naudojimasis kompiuteriu, internetu, daugiafunkcine vaizdo technika ir kitais Tarnybos materialiniais ištekliais).

**Kvalifikacijos tobulinimo renginio** **kaina** **vienam dalyviui** – tai kaina, kurią sudaro lektoriaus(-ų) autorinis atlyginimas, pažymėjimo mokestis, organizavimo mokestis, dalomosios medžiagos parengimas, kitos išlaidos (klausytojų aprūpinimas darbui reikalingomis priemonėmis bei medžiagomis, transporto nuoma edukacinėms išvykoms, kavos pertraukėlės ir kitos išlaidos).

4. Kvalifikacijos tobulinimo renginio kaina vienam dalyviui nustatoma faktine renginio sąmata. Renginio kainą vienam dalyviui sudaro lektoriaus(-ų) autorinis atlyginimas, pažymėjimo mokestis, organizavimo mokestis, dalomosios medžiagos parengimas, kitos išlaidos (klausytojų aprūpinimas darbui reikalingomis priemonėmis bei medžiagomis, transporto nuoma edukacinėms išvykoms, kavos pertraukėlės ir kitos išlaidos).

5. Tarnybos darbuotojai Tarnybos organizuojamuose kvalifikacijos tobulinimo renginiuose dalyvauja nemokamai.

**II SKYRIUS**

**LĖŠŲ, GAUTŲ UŽ SUTEIKTAS PASLAUGAS, NAUDOJIMAS**

6. Lėšos, gautos už suteiktas paslaugas, naudojamos Šilalės švietimo pagalbos tarnybos biudžeto programos sąmatoje numatytoms išlaidoms padengti.

7. Paslaugų pirkimas vykdomas vadovaujantis Lietuvos Respublikos viešųjų pirkimų įstatymu, Viešųjų pirkimų tarnybos direktorius 2017 m. birželio 28 d.  įsakymu Nr. 1S-97  „Dėl mažos vertės pirkimų tvarkos aprašo patvirtinimo“, Šilalės švietimo pagalbos tarnybos direktoriaus 2017 m. liepos 24 d. įsakymu Nr. Į-70 „Dėl Šilalės švietimo pagalbos tarnybos viešųjų pirkimų organizavimo ir vidaus kontrolės taisyklių patvirtinimo“ ir kitais teisės aktais.

8. Kvalifikacijos tobulinimo renginių organizavimą reglamentuoja Šilalės švietimo pagalbos tarnybos Kvalifikacijos tobulinimo renginių organizavimo tvarka, kurią tvirtina Tarnybos direktorius.

9. Kvalifikacijos tobulinimo pažymėjimas išduodamas dalyviui, įvykdžiusiam visą kvalifikacijos tobulinimo programą, o išimties atvejais – kaip nurodyta aukštesnių institucijų pateiktuose dokumentuose.

**III SKYRIUS**

**PAJAMŲ, GAUTŲ UŽ SUTEIKTAS PASLAUGAS, APSKAITA IR KONTROLĖ**

10. Už suteiktas paslaugas Tarnybai atsiskaitoma teisės aktų nustatyta tvarka, pagal išrašytą sąskaitą faktūrą pinigus pervedant į nurodytą sąskaitą arba atsiskaitant grynais pinigais.

11. Pajamos už teikiamas paslaugas pervedamos į Šilalės rajono savivaldybės biudžeto iždo sąskaitą.

12. Gautos pajamos už teikiamas paslaugas apskaitomos ir naudojamos vadovaujantis Šilalės rajono savivaldybės biudžeto sudarymo ir vykdymo taisyklėmis, patvirtintomis Šilalės rajono savivaldybės tarybos 2011 m. rugsėjo 9 d. sprendimu Nr. T1-268 „Dėl Šilalės rajono savivaldybės biudžeto sudarymo ir vykdymo taisyklių patvirtinimo“.

13. Pajamų, gautų už suteiktas paslaugas, kontrolę vykdo Šilalės rajono savivaldybės Kontrolės ir audito tarnyba, Šilalės rajono savivaldybės administracijos Centralizuotas vidaus audito skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Šilalės rajono savivaldybės taryba, Sprendimas

Nr. [T1-218](https://www.e-tar.lt/portal/legalAct.html?documentId=ab0bdef0eb7e11eaa12ad7c04a383ca0), 2020-08-28, paskelbta TAR 2020-08-31, i. k. 2020-18272

Dėl Šilalės rajono savivaldybės tarybos 2019 m. kovo 28 d. sprendimo Nr. T1-70 "Dėl Šilalės švietimo pagalbos tarnybos teikiamų paslaugų kainų sąrašo ir gaunamų lėšų už teikiamas paslaugas naudojimo tvarkos aprašo patvirtinimo“ pakeitimo.